بەگوتەی عەقیدی مافپەروەر عەلی جەمال قدووری، گوتەبێژی پۆلیسی گەرمیان، کچەکە بەناوی (د. ا. ع.) و لەدایکبوونی ساڵی ٢٠١٠، خوێندکارە و بەیانی ئەمڕۆ لەگەڵ دایکی لەماڵەوە بووە و بە دەمانچەکەی باوکی کە خانەنشینی پێشمەرگەیە، فیشەکی بەخۆیەوە ناوە و لەئەنجامدا گیانی لەدەستداوە.
گوتەبێژی پۆلیسی گەرمیان، ئاماژەی دا، پەڕاوی لێکۆڵینەوە لەسەر هۆکار و چۆنیەتی ڕووداوەکە کراوەتەوە و پۆلیس چوونەتە شوێنی ڕووداوەکە و دەست بەسەر دەمانچە و مۆبایل و ئایپاتی ناوبراودا گیراوە و پۆلیس دەستی بە لێکۆڵینەوە کردووە.